ส่งฟ้อง 5 ผู้บริหาร NMGฐานหมิ่นประมาท NEWS
เจ้าพนักงานสอบสวน ผู้ทรงคุณวุฒิ สน.ตลาดพลู ได้สรุปสำนวนการสอบสวนคดีที่ 77/2558 ลงวันที่ 11 พฤษภาคม 2558 บริษัท โซลูชั่น คอนเนอร์ (1998) จำกัด หรือ SLC หรือปัจจุบันชื่อ นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS ผู้กล่าวหา กับ บริษัท กรุงเทพธุรกิจ มีเดีย จำกัด โดย นางสาวดวงกมล โชตะนา และพวก คือ 1.นายสุทธิชัย แซ่หยุ่น 2.นายนิติราษฎร์ บุญโย และนายจักกฤษ เพิ่มพูน
12 พ.ค. 2558

ผู้สื่อข่าวรายงานว่า เจ้าพนักงานสอบสวน ผู้ทรงคุณวุฒิ สน.ตลาดพลู ได้สรุปสำนวนการสอบสวนคดีที่ 77/2558 ลงวันที่ 11 พฤษภาคม 2558 บริษัท โซลูชั่น คอนเนอร์ (1998) จำกัด หรือ SLC หรือปัจจุบันชื่อ นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS ผู้กล่าวหา กับ บริษัท กรุงเทพธุรกิจ มีเดีย จำกัด โดย นางสาวดวงกมล โชตะนา และพวก คือ 1.นายสุทธิชัย แซ่หยุ่น 2.นายนิติราษฎร์ บุญโย และนายจักกฤษ เพิ่มพูน
ผู้ต้องหาฐานกระทำผิด ร่วมกันหมิ่นประมาท โดยการโฆษณาและร่วมกันนำเข้าสู่ระบบคอมพิวเตอร์ ซึ่งข้อมูลคอมพิวเตอร์กันเป็นเท็จ โดยประการที่เกิดความเสียหายแก่บุคคลหรือประชาชน ทางคดี มีพยานหลักฐานพอฟ้องและเห็นควรส่งฟ้อง ผู้ต้องหาทั้ง 5 ตามข้อกล่าวหา ซึ่งในชั้นการสอบสวน ผู้ต้องหาทั้ง 5 ให้การปฏิเสธตลอดข้อกล่าวหา และไม่ขอให้การในรายละเอียดแต่อย่างใด เจ้าพนักงานสอบสวน ผู้ทรงคุณวุฒิ สน.ตลาดพลู จึงส่งสำนวนการสอบสวนคดีที่เห็นควรส่งฟ้อง ต่อพนักงานอัยการ สำนักงานอัยการพิเศษ ฝ่ายคดีอาญาธนบุรี 4